
Nr.3316/15.10.2026
ANUNȚ
privind organizarea concursului pentru ocuparea, pe perioadă nedeterminată, a unui post contractual vacant de execuție
infirmieră – personal didactic auxiliar
la Creșa „Avântului”, structură a Școlii Gimnaziale „Constantin Parfene” Vaslui

Școala Gimnazială „Constantin Parfene” Vaslui, CUI 19801956, cu sediul în municipiul Vaslui, str. Mihail Kogălniceanu nr. 20, județul Vaslui, anunță organizarea concursului pentru ocuparea, pe perioadă nedeterminată, a unui post contractual vacant de infirmieră la Creșa „Avântului”, cu sediul în str. Avântului nr. 19, structură a Şcolii Gimnaziale ”Constantin Parfene” Vaslui, în temeiul H.G. nr. 1.336/2022, al Hotărârii Consiliului de administrație al Inspectoratului Școlar Județean Vaslui nr. 05 din 14.09.2026 și cu respectarea prevederilor Procedurii operaționale a Inspectoratului Școlar Județean Vaslui nr. 4708/18.11.2024 privind ocuparea posturilor vacante pentru personalul didactic auxiliar și administrativ/nedidactic.
I. Date privind postul
Număr de posturi: 1 post
Denumirea postului: infirmieră
Categoria de personal: personal didactic auxiliar
Nivelul postului: funcție contractuală de execuție
Durata contractului: perioadă nedeterminată
Norma de muncă: normă întreagă – 8 ore/zi, 40 de ore/săptămână
Locul desfășurării activității: Creșa „Avântului”, str. Avântului nr. 19, Vaslui
Nivelul studiilor: studii medii absolvite cu diplomă de bacalaureat
II. Condiții generale de ocupare a unui post vacant
Poate ocupa un post vacant persoana care îndeplinește condițiile prevăzute de H.G. 1336/2022, art. 15:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate şi de certificatul medical emis de medicul specialist de medicina muncii, conform Ordinului comun nr. 55/3.335/2026;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
III. Condiții specifice obligatorii
· Nivelul studiilor: studii medii absolvite cu diplomă de bacalaureat
· vechime în muncă: minim 5 ani;
· curs de calificare în ocupația infirmieră, absolvit la un furnizor autorizat, dovedit prin certificat de calificare/absolvire recunoscut conform legii;
Alte cerințe și elemente profesionale relevante
· aptitudini de comunicare și relaționare cu copiii de vârstă antepreșcolară; capacitate de lucru în echipă, empatie, răbdare și responsabilitate;
· disponibilitate pentru program de lucru în schimburi și pentru efort fizic moderat;
IV. Dosarul de înscriere
Dosarele se depun la secretariatul Școlii Gimnaziale „Constantin Parfene” Vaslui, str. Mihail Kogălniceanu nr. 20, în intervalul prevăzut în calendar, și vor conține:
a) Opisul documentelor care alcătuiesc dosarul de concurs, întocmit în două exemplare și semnat de candidat. După verificarea documentelor, secretarul comisiei de concurs va semna unul dintre exemplare, certificând astfel existența și ordinea documentelor depuse. Exemplarul semnat va fi returnat candidatului, iar celălalt va rămâne la dosarul de concurs.
b) formularul de înscriere la concurs, conform modelului prevăzut în anexa nr. 2 la H.G. nr. 1.336/2022, cu modificările și completările ulterioare; formularul poate fi solicitat de la secretariatul Școlii Gimnaziale „Constantin Parfene” Vaslui.
c) copia actului de identitate sau orice alt document care atestă identitatea, potrivit legii, aflate în termen de valabilitate;
d) copia certificatului de căsătorie sau a altui document prin care s-a realizat schimbarea de nume, după caz;
e) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
f) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
g) certificat de cazier judiciar sau, după caz, extrasul de pe cazierul judiciar;
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
i) certificat medical emis de medicul specialist de medicina muncii, conform Ordinului comun nr. 55/3.335/2026;
j) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare;
k) curriculum vitae, model comun european.
Notă: Copiile documentelor se prezintă însoțite de documentele originale, în vederea certificării cu mențiunea „conform cu originalul” de către secretarul comisiei de concurs.
V. Probele concursului
Concursul se desfășoară în următoarele etape:
1. selecția dosarelor de înscriere;
2. proba scrisă;
3. proba practică;
4. interviul.
La fiecare etapă ulterioară pot participa numai candidații declarați „admis” la etapa precedentă.
Proba scrisă și interviul se vor desfășura la sediul Grădiniței cu Program Prelungit Nr. 5 Vaslui, str. Avântului nr. 19, iar proba practică se va desfășura la sediul Creșei „Avântului”, str. Avântului nr. 19, ambele structuri ale Școlii Gimnaziale „Constantin Parfene” Vaslui.
Rezultatele selecției dosarelor, ale fiecărei probe, ale soluționării contestațiilor și rezultatele finale ale concursului se afișează pe site-ul Școlii Gimnaziale „Constantin Parfene” Vaslui, la sediul unității organizatoare și la avizierul Grădiniței cu Program Prelungit Nr. 5 Vaslui, prin utilizarea codului individual de identificare atribuit fiecărui candidat.
1. Selecția dosarelor de înscriere
Comisia de concurs verifică îndeplinirea condițiilor generale și specifice de participare, precum și existența documentelor obligatorii prevăzute în anunțul de concurs.
Fiecărui dosar de concurs îi va fi atribuit un cod numeric de identificare, corespunzător numărului de înregistrare al dosarului. Codul va fi comunicat candidatului la depunerea dosarului și va fi utilizat pentru afișarea rezultatelor pe întreaga durată a concursului.
Rezultatele selecției dosarelor se afișează de către secretarul comisiei de concurs, cu mențiunea „admis” sau „respins”, însoțită, după caz, de motivul respingerii.
2. Proba scrisă
La proba scrisă participă numai candidații declarați „admis” după soluționarea eventualelor contestații formulate la selecția dosarelor.
Proba scrisă se va desfășura la sediul Grădiniței cu Program Prelungit Nr. 5 Vaslui și va consta în redactarea unei lucrări și/sau în rezolvarea unui test-grilă. Prin această probă se verifică cunoștințele teoretice necesare ocupării postului de infirmieră. Subiectele se stabilesc pe baza bibliografiei și a tematicii concursului.
Durata probei scrise este de 2 ore. Candidații trebuie să se prezinte cu actul de identitate aflat în termen de valabilitate.
Punctajul maxim este de 100 de puncte, iar punctajul minim de promovare este de 50 de puncte.
3. Proba practică
La proba practică participă numai candidații declarați „admis” la proba scrisă, după soluționarea eventualelor contestații.
Proba practică se va desfășura la sediul Creșei „Avântului” și urmărește verificarea abilităților și aptitudinilor practice necesare îndeplinirii atribuțiilor postului de infirmieră.
Evaluarea se realizează pe baza următoarelor criterii:
· capacitatea de adaptare;
· capacitatea de gestionare a situațiilor dificile;
· îndemânarea și abilitatea în realizarea cerințelor practice;
· capacitatea de comunicare;
· capacitatea de gestionare a resurselor alocate;
· alte criterii specifice atribuțiilor postului, stabilite de comisia de concurs.
Aspectele constatate în timpul desfășurării probei practice se consemnează într-un proces-verbal întocmit de secretarul comisiei de concurs, care se semnează de membrii comisiei de concurs și de candidat.
Punctajul maxim este de 100 de puncte, iar punctajul minim de promovare este de 50 de puncte.
4. Interviul
La interviu participă numai candidații declarați „admis” la proba practică, după soluționarea eventualelor contestații.
Interviul se va desfășura la sediul Grădiniței cu Program Prelungit Nr. 5 Vaslui și urmărește evaluarea abilităților, aptitudinilor și motivației candidaților.
Criteriile de evaluare sunt:
· abilitățile și cunoștințele impuse de funcție;
· capacitatea de analiză și sinteză;
· motivația candidatului;
· comportamentul în situații de criză;
· abilitățile de comunicare;
· inițiativa și creativitatea.
Întrebările adresate și răspunsurile oferite de candidat se consemnează în scris într-o anexă la procesul-verbal, întocmită de secretarul comisiei de concurs și semnată de membrii comisiei de concurs și de candidat.
Punctajul maxim este de 100 de puncte, iar punctajul minim de promovare este de 50 de puncte.
5. Contestațiile și rezultatul final
Candidații nemulţumiţi pot depune contestații la rezultatul selecției dosarelor, la proba scrisă, la proba practică și la interviu, în termenele prevăzute în calendarul concursului.
Punctajul final se calculează ca medie aritmetică a punctajelor obținute la proba scrisă, proba practică și interviu.
Este declarat „admis” candidatul care a obținut cel mai mare punctaj final dintre candidații care au promovat toate probele concursului.
În cazul unor punctaje finale egale, are prioritate candidatul care a obținut punctajul cel mai mare la proba scrisă. Dacă egalitatea se menține, candidații aflați în această situație vor susține un nou interviu.
Rezultatele fiecărei probe vor cuprinde punctajul obținut și mențiunea „admis” sau „respins”. Rezultatele finale se afișează cu indicarea punctajului final și a mențiunii „admis” sau „respins”.
VI. Bibliografie și tematică
Legea învățământului preuniversitar nr. 198/2023, cu modificările și completările ulterioare – dispoziții privind educația timpurie, personalul din învățământ și răspunderea personalului;
Legea nr. 53/2003 – Codul muncii, republicată, cu modificările și completările ulterioare – disciplina muncii și răspunderea disciplinară (art. 247–252);
Legea securității și sănătății în muncă nr. 319/2006, cu modificările și completările ulterioare – Cap. 4 - Obligațiile lucrătorilor;
Legea nr. 307/2006 privind apărarea împotriva incendiilor, republicată, cu modificările și completările ulterioare – cap. II, secțiunea 1, art. 6–8 și secțiunea a 6-a, art. 22.
Ordinul ministrului sănătății nr. 1.456/2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor, cu modificările și completările ulterioare – prevederi aplicabile creșelor;
Ordinul ministrului educației nr. 5.726/2024 privind aprobarea Regulamentului-cadru de organizare și funcționare a unităților de învățământ preuniversitar, cu modificările și completările ulterioare;
Hotărârea Guvernului nr. 566/2022 privind aprobarea Metodologiei de organizare și funcționare a creșelor și a altor unități de educație timpurie antepreșcolară, cu modificările și completările ulterioare;
Fișa postului de infirmieră, anexată prezentului anunț.

Tematică: îngrijirea, supravegherea și protecția copilului antepreșcolar; igiena individuală și colectivă; curățenia și dezinfecția spațiilor și obiectelor; servirea mesei în condiții de igienă; prevenirea accidentelor și a îmbolnăvirilor; comunicarea adecvată vârstei; munca în echipă; obligațiile salariatului privind SSM, PSI și disciplina muncii.
Calendarul procedurii de concurs

	Nr.
	Etapa
	Data/Perioada
	Ora

	1. 
	Publicarea anunțului
	19.10.2026
	—

	2. 
	Depunerea dosarelor
	19.10 – 30.10.2026
	9:00 -12:00

	3. 
	Selecția dosarelor și afișarea rezultatelor
	03.11.2026
	12:00 -14:00

	4. 
	Depunerea contestațiilor la selecția dosarelor
	04.11.2026
	10:00 -14:00

	5. 
	Soluționarea contestațiilor și afișarea rezultatelor (selecția dosarelor)
	05.11.2026
	12:00 -14:00

	6. 
	Proba scrisă
	10.11.2026
	9:00 -11:00

	7. 
	Evaluare lucrări și afișarea rezultatelor
	10.11.2026
	12:00 -16:00

	8. 
	Depunerea contestațiilor la proba scrisă
	11.11.2026
	10:00 -14:00

	9. 
	Soluționarea contestațiilor și afișarea rezultatelor (proba scrisă)
	11.11.2026
	12:00 -14:00

	10. 
	Proba practică 
	12.11.2026
	9:00 -14:00

	11. 
	Afișarea rezultatelor la proba practică
	12.11.2026
	14:00 – 15:00

	12. 
	Depunerea contestațiilor la proba practică
	13.11.2026
	10:00 -14:00

	13. 
	Soluționarea contestațiilor și afișarea rezultatelor (proba practică)
	16.11.2026
	09:00 -10:00

	14. 
	Susținerea interviului și afișarea rezultatelor
	16.11.2026
	12:00 -16:00

	15. 
	Depunerea contestațiilor la proba interviu
	17.11.2026
	10:00 -14:00

	16. 
	Soluționarea contestațiilor și afișarea rezultatelor (interviu)
	17.11.2026
	12:00 -14:00

	17. 
	Afișarea rezultatelor finale
	17.11.2026
	14:00 -15:00



Informații suplimentare se pot obține la secretariatul Școlii Gimnaziale „Constantin Parfene” Vaslui, la telefon 0235 312 402 sau la adresa de e-mail scoalacparfenevaslui@yahoo.com.

DIRECTOR, 
Prof. NEMŢANU DORINA

FIȘA POSTULUI INFIRMIERĂ

I. Informaţii generale privind postul
1. Denumirea postului : INFIRMIERĂ
2. [bookmark: _Hlk104911472]Departament /locația : CREȘA AVÂNTULUI 
3. Poziţia în COR/ Cod: 532103
4. Nivelul postului : Execuție  
5. Scopul general al postului: Asigurarea serviciilor de îngrijire, supraveghere şi protecţie a copiilor, precum şi participarea la dezvoltarea armonioasă a copiilor de vârstă antepreşcolară

II. Condiţii specifice pentru ocuparea postului
1. Nivel de studii: studii medii
2. Abilităti, calități și aptitudini necesare:
· Solicitudine şi profesionalism în îndeplinirea sarcinilor de serviciu;
· Să cunoască şi să asigure, prin propria activitate, respectarea valorilor şi principiilor generale care stau la baza acordării serviciilor în creşe;
· Un comportament adecvat şi un mod de adresare civilizat, calm, amabil, faţă de copiii din creşe şi faţă de persoanele cu care intră în contact în timpul serviciului;
· Să creeze un climat de securitate fizică şi afectivă;
· Capacitate ridicată de lucru în echipă și independent;
· Promptitudine în luarea deciziilor și eficiență în realizarea sarcinilor de serviciu;
· Prezenţă de spirit, dinamism, receptivitate faţă de nou.

III. Atribuţiile postului
Atribuţii generale:
· îndeplineşte cu profesionalism, loialitate, corectitudine şi în mod conştiincios sarcinile de serviciu ce îi revin, fără a aduce prejudicii instituției;
· răspunde de păstrarea secretului de serviciu şi a informaţiilor confidenţiale la care are acces, când este cazul;
· răspunde, potrivit prevederilor legale, de furnizarea corectă şi completă a datelor de contact şi a informaţiilor furnizate;
· sesizează şeful ierarhic asupra oricărei probleme ivite pe parcursul derulării activităţii;
· participă la instructajele privind securitatea şi sănătatea muncii, PSI, protecţia muncii, situaţii de urgenţă şi răspunde de însuşirea şi aplicarea acestora;
· respectă normele interne şi procedurile de lucru privitoare postului său;
· participă la instruiri și module specifice de formare profesională privind educația timpurie potrivit art. 36 din Metodologia aprobată prin H.G. nr. 566/2022, îşi însuşeşte și respectă procedurile, normele, instrucţiunile specifice sistemului de management al calităţii, specifice postului;
· respectă Regulamentul Intern şi Regulamentul de Organizare şi Funcţionare şi Codul de conduită al Școlii Gimnaziale Constantin Parfene, Vaslui.

Atribuţii specifice postului:
· Planifică activitatea proprie identificând eficient ordinea stabilită prin norme interne şi conform indicaţiilor primite în vederea optimizării timpului de îndeplinire a acesteia;
· Gestionează timpul de muncă în mod eficient, exclusiv pentru îndeplinirea sarcinilor de serviciu; în acest sens, nu se va ocupa în timpul de muncă de activităţi care nu sunt cuprinse în atribuţiile şi îndatoririle sale, ori care nu sunt dispuse de şefi ierarhici superiori; respectă ordinea şi disciplina la locul de muncă, foloseşte integral şi cu maximă eficienţă timpul de muncă;
· Manifestă în orice moment respect, înţelegere şi răbdare faţă de copilul antepreşcolar, care are nevoie de ocrotire, supraveghere şi afecţiune;
· Răspunde de securitatea copiilor pe timpul cât își desfășoară programul de lucru;
· Supraveghează în permanenţă copiii pentru a preveni accidentarea acestora;
· Asigură legănatul sau ţinerea în braţe a copiilor care sunt obisnuiţi cu acest ritual de acasă;
· Asigură dezbrăcarea/ îmbrăcarea copiilor imediat înainte/ după trezirea acestora şi îi însoţeşte în condiţii de siguranţă în sala de joacă;
· Efectuează toaleta şi spălarea copiilor ori de câte ori este nevoie, obligatoriu îi însoţeşte la toaletă ori de câte ori este necesar, îi pregăteşte de culcare, asigură îmbrăcarea şi dezbrăcarea lor, răspunde de ţinuta şi de supravegherea permanentă a lor;
· Schimbă scutecele copiilor ori de câte ori este nevoie şi sesizează asistenta medicală în cazul apariţiei unei probleme de sănătate;
· Asigură servirea mesei în condiţii de igienă şi curăţenie; ajută la servitul mesei copiilor, debarasarea şi curăţenia sălii, ajută la transportul alimentelor sau altor materiale necesare bunei desfăşurări a activităţii în unitate;
· Respectă folosirea individuală a veselei, tacâmurilor, biberoanelor, suzetelor;
· Participă într-un mod activ la rezolvarea sarcinilor echipei şi răspunde cu promptitudine cerinţelor şefilor ierarhici superiori, în limita ariei lor de competenţă;
· Înţelege şi respectă principiul fundamental al muncii în echipă în desfăşurarea activităţilor din cadrul creşei;
· Urmăreşte participarea tuturor copiilor la diferitele activităţi organizate la grupă, fără a face diferenţieri între aceştia; sprijină copiii în realizarea acestor activităţi;
· Participă efectiv la formarea bunelor deprinderi ale copiilor;
· Realizează activităţi de îngrijire şi de stimulare psihomotorie a copiilor în vederea creşterii gradului de independenţă;
· Realizează activităţi care vizează dezvoltarea comportamentului socio-afectiv al copiilor;
· Contribuie la formarea şi perfecţionarea comportamentului verbal al copiilor;
· Participă la ducerea la îndeplinire a programelor de activităţi pentru creşterea receptivităţii generale la stimuli în vederea dezvoltării capacităţilor şi atitudinilor în învăţare ale copiilor;
· Utilizează un limbaj şi un ton adecvat vârstei copiilor;
· Efectuează zilnic, ori de câte ori este nevoie, igienizarea şi curăţenia spaţiilor de lucru (săli de masă, săli de dormit, oficii) şi a diverselor suprafeţe de contact (mobilier, mânere, uşi, geamuri, jucării), precum şi a elementelor greu accesibile din interiorul incintelor, prin aplicarea procedurilor de lucru şi respectarea protocoalelor de curăţenie;
· Asigură aerisirea largă a dormitoarelor şi a sălilor de mese, în intervalele în care copiii nu se află în aceste încăperi;
· Realizează igienizarea spaţiilor de lucru, completând, la nevoie şi la solicitarea şefilor ierarhici superiori, activitatea îngrijitoarei; 
· Poartă echipamentul de protecţie prevăzut de regulamentul de ordine interioară, care va fi schimbat ori de câte ori este nevoie, pentru păstrarea igienei şi a aspectului estetic personal;
· Respectă îndeplinirea condiţiilor de igienă individuală, efectuând controlul periodic al stării de sănătate pentru prevenirea bolilor transmisibile şi înlăturarea pericolului declanşării unor epidemii (viroze respiratorii, infecţii cutanate, diaree, tuberculoză,etc.);
· Declară imediat asistentei coordonatoare orice îmbolnăvire acută pe care o prezintă, precum şi bolile transmisibile apărute la membrii familiei sale;
· Informează şefii ierarhici despre defectarea echipamentelor de lucru;
· Acordă ajutor, atât cât este raţional posibil, oricărui alt salariat, aflat într-o situaţie de pericol;
· Execută alte activităţi în legătură cu îndeplinirea sarcinilor de serviciu la solicitarea şefilor ierarhici; refuză întemeiat executarea unei sarcini de muncă dacă aceasta ar pune în pericol de accidentare sau îmbolnăvire profesională persoana sa sau a celorlalţi colegi;
· La nevoie, preia atribuţiile colegelor, la solicitarea şefilor ierarhici superiori.

Responsabilități privind sistemul de management al calității

· Cunoaște și respectă documentele Sistemului de Management de Calitate aplicabile în activitatea depusă;
· Participă activ la realizarea obiectivelor generale de calitate stabilite de managementul de calitate și a obiectivelor specifice locului de muncă.

Atribuții și obligații în conformitate cu prevederile Legii nr. 319/2006 – Legea Securității și Sănătății în Muncă:

· Să îşi însușească și să respecte normele  de Securitate și Sănătate în Muncă și măsurile de aplicare a acestora și să participe la procesul de instruire conform Planului anual și a tematicii aprobate de către angajator;
· Să îşi desfășoare activitatea, în conformitate cu pregătirea și instruirea  sa, precum și cu instrucțiunile primite din partea angajatorului, astfel încât să nu expună la pericol de accidentare sau îmbolnăvire profesională nici propria persoană, dar nici alte persoane care pot fi afectate de acțiunile sau omisiunile sale în timpul procesului de muncă;
· Să utilizeze corect aparatura, uneltele, substanțele periculoase, mașinile, echipamentele de transport și alte mijloace din dotare puse la dispoziția sa;
· Să comunice imediat angajatorului și/sau angajaților desemnați, orice situație de muncă, despre care are motive întemeiate să o considere un pericol pentru securitatea și sănătatea angajaților, precum și orice deficiență a sistemelor de protecție;
· Să aducă la cunoștință conducătorului locului de muncă și/sau angajatorului accidentele suferite atât de propria persoană cât și de alte persoane participante la procesul de muncă în cel ai scurt timp posibil;
· Să coopereze, atât timp cât este necesar, cu angajatorul și/sau cu angajații desemnați, pentru a permite angajatorului să se asigure că mediul de muncă și condițiile de lucru sunt sigure și fără riscuri pentru securitate și sănătate, în domeniul său de activitate cât și pentru realizarea oricăror măsuri și cerințe dispuse de către inspectorii de muncă și inspectorii sanitari pentru protecția securității și sănătății angajaților;
· Să nu procedeze la scoaterea din funcțiune, la modificarea, schimbarea sau înlăturarea arbitrară a dispozitivelor de securitate propriii, în special ale mașinilor, aparaturii, uneltelor, instalațiilor tehnice și clădirilor și să utilizeze corect aceste dispozitive;
· Să dea relațiile solicitate de organele de control și de cercetare în domeniul Securității și Sănătății în Muncă;
· Să respecte măsurile și sarcinile pe care le are în cadrul Structurilor  pentru Managementul Situațiilor de Urgență;
· Să respecte întocmai Deciziile directorului referitoare la prevenirea Situațiilor de Urgență.

Atribuții și responsabilități privind prevenirea și stingerea incendiilor

· Să cunoască și să respecte normele de prevenire și stingere a incendiilor (generale, specifice locului de muncă) și a regulilor de prevenire și stingere a incendiilor prevăzute în atribuțiile de serviciu și în instrucțiunile de funcționare și utilizare a instalațiilor, aparatelor, dispozitivelor și altor mijloace de protecție împotriva incendiilor din dotarea locurilor de muncă precum și îndeplinirea măsurilor și sarcinilor ce i-au fost încredințate;
· Să participe la instructajele și acțiunile instructiv-educative organizate în vederea prevenirii incendiilor și a bunurilor materiale;
· Să anunțe imediat șefii ierarhici despre existența unor împrejurări de natură să provoace incendii;
· Să anunțe imediat șefii ierarhici sau pompierii asupra incendiilor izbucnite;
· Să respecte regulile privind fumatul în locurile în care este interzis acesta, folosirea unor mijloace ce pot provoca incendii (sudură, foc deschis, modificări electrice și de încălzire, scule necorespunzătoare);
· Să îndeplinescă sarcinile atât în ceea ce privește supravegherea permanentă a locului de muncă unde funcționează instalații și utilaje ce pot provoca incendii, explozii, avarii ori alte accidente tehnice, cât și a controlului periodic al funcționării acestora;
· Să întrețină în bună stare de utilizare mijloacele de prevenire și stingere a incendiilor la locul de muncă;
· Să participe, potrivit organizării activității de prevenire și stingere a incendiilor la locul de muncă, la stingerea acestora, la evacuarea persoanelor și bunurilor, precum și la urmările cauzate de calamitățile naturale, și să coopereze cu lucrătorii desemnați cu atribuțiile de prevenire și stingere a incendiilor, atât cât îi permit cunoștințele și sarcinile sale, în vederea realizării măsurilor de apărare împotriva incendiilor;
· Să acorde ajutorul atât cât este rațional posibil, unui salariat aflat într-o situație de pericol.

IV. Criteriile de evaluare a activității profesionale:
1. Capacitatea de a rezolva cu competenţă şi eficienţă problemele;
2. Capacitatea de asumare a responsabilității;
3. Capacitatea de autoperfecționare și de valorificare a experienței dobândite;
4. Creativitate şi spirit de iniţiativă, adaptarea la complexitatea muncii;
5. Respectarea regulilor şi a normelor în îndeplinirea sarcinilor de serviciu;
6. Capacitatea de a lucra independent şi în echipă, integrare în colectiv, cooperarea şi comunicarea cu ceilalţi;
7. Competență în gestionarea resurselor alocate.
8. Disciplina muncii (reacţia faţă de sarcinile de serviciu, comportamentul la locul de muncă, modul de reacţie la opinii divergente, aspectul locului de muncă);
9. Promptitudine şi operativitate la solicitări, în îndeplinirea sarcinilor de serviciu;
10. Receptivitate şi disponibilitate la efort suplimentar.

V. Obiectivele de performanță individuală:
1. Asigurarea serviciilor de îngrijire, protecţie, supraveghere şi hrănire a copiilor;
1. Participarea la formarea bunelor deprinderi ale copiilor, alături de restul personalului de la grupă,  precum şi la dezvoltarea comportamentului verbal, psihomotor şi socio-afectiv al copiilor;
1. Participarea la dezvoltarea şi menţinerea unei relaţii armonioase de colaborare cu părinţii/ repreentanţii legali ai copiilor.

VI. Sfera relaţională a titularului postului:
1. Sfera relaţională internă
a. Relaţii ierarhice:
· subordonat faţă de: Directorii Școlii Gimnaziale Constantin Parfene, Vaslui, administrator de patrimoniu.
· superior pentru: nu este cazul
b. [bookmark: _Hlk104911849]Relaţii funcționale: cu restul personalului din cadrul instituției.
c. Relaţii de control: nu este cazul
d. Reprezentare: nu este cazul.


2. Sfera relaţională externă
a. Cu autorităţi şi instituţii publice: doar în baza şi limitele unei decizii de delegare sau a unei împuterniciri scrise
b. Cu organizaţii internaţionale: doar în baza şi limitele unei decizii de delegare sau a unei împuterniciri scrise
c. Cu persoane juridice private: doar în baza şi limitele unei decizii de delegare sau a unei împuterniciri scrise.

3. Delegarea de atribuţii şi limită de competenţă:
· Pe perioada concediului de odihnă ori în cazul absenţei motivate din unitate, atribuţiile de serviciu vor fi preluate o altă infirmieră sau de îngrijitoare;
· Va prelua atribuţiile altei infirmiere sau ale îngrijitoarei pe perioada concediilor de odihnă ori în cazul absenţei motivate din unitate, la solicitarea şefilor ierarhici.

